**SKAIDROJOŠS APRAKSTS**

1. **Vispārīgie rādītāji**

Dotās dzīvojamās mājas Februāra ielā 35, Daugavpilī jumta seguma nomaiņas būvniecības ieceres dokumentāciju (turpmāk – projekts) izstrādāja SIA „NeoForm” 2025.gada janvārī pēc SIA „DDzKSU” pasūtījuma un pamatojoties uz apsekošanas rezultātiem, Latvijas būvnormatīvu (LBN) un citu LR spēkā esošo normatīvo dokumentu prasībām:

* Būvniecības likums,
* Darba aizsardzības likums;
* MK500 ”Vispārīgie būvnoteikumi”,
* MK529” Ēku būvnoteikumi”,
* LBN 201-15 “Būvju ugunsdrošība”
* LBN 217-24 “Būvkonstrukciju projektēšanas būvnormatīvs”,
* LBN 202-18 "Būvniecības ieceres dokumentācijas noformēšana",
* LBN 200-21 “Būvju vispārīgo prasību būvnormatīvs”;
* LBN 002-19 “Ēku norobežojošo konstrukciju siltumtehnika”;
* MK 92 “Darba aizsardzības prasības, veicot būvdarbus”,
* MK 143 “Darba aizsardzības prasības, strādājot augstumā”,
* MK 238 “Ugunsdrošības noteikumi”,
* MK 400 “Darba aizsardzības prasības drošības zīmju lietošanā”,
* 2024.gada 25.aprīļa Daugavpils valstspilsētas pašvaldības domes saistošie noteikumi Nr. 19 „ Par teritoriju un būvju uzturēšanu Daugavpils valstspilsētā” un citu spēkā esošo normatīvo dokumentu prasības.

1. **Paredzamie darbi**

Saskaņā ar uzdevumu dotajā projektā veikta jumta konstrukciju, seguma, ventilācijas sistēmas un lietus ūdens noteksistēmas apsekošana. Objektā apsekošanas laikā, tika konstatēts, ka esošā jumta konstrukcija ir divslīpju un veidota no koka spāres sistēmas ar spārēm, statņiem, garensijām, mūrlatām un balsta sijām. Spāru sistēmas noturība atbilst projektējamām slodzēm (sniegs, vējš). Spāru sistēmas konstrukcijai objekta apsekošanas laikā tika konstatētas vairākas spāres ar izlieces pazīmēm. Pamatojoties uz iegūtajiem apsekošanas rezultātiem, nepieciešama jumta seguma nomaiņa, latojuma pilnīga atjaunošana un nomaiņa.

Projektā paredzēts:

* Veikt esošā jumta seguma demontāžu kopā ar latojumu un tērauda konstrukcijām;
* Veikt spāru remontu jumta dzegas daļā, paredzot spāru pagarinājumu un jaunu latojumu, kā arī papildināt spāru sistēmu ar papildus spārēm;
* Veikt jauna jumta seguma ierīkošanu no klasiskā tipa skārda profila loksnēm t=0,6mm ar PUR pārklājumu (tonis- RR22) ar skārda t=0,5mm ar PUR pārklājumu apdares elementu ierīkošanu;
* Veikt vējdēļu nomaiņu jumta karnīzes daļās un vējmalās.
* Jumta seguma apskatei un apkopei ierīkot jumta lūku. Pieeju pie tās paredzēt pa jaunizbūvētām koka kāpnēm;
* Atjaunot esošo jumta logu;
* Bēniņu vēdināšanai nomainīt 2 bēniņu logus pret ventilācijas restēm;
* Atbilstoši LBN 201-15 „Būvju ugunsdrošība” prasībām veikt spāru sistēmas elementu apstrādi ar pretuguns aizsarglīdzekļiem;
* Jumta drošības sistēmas ierīkošana atbilstoši LBN 201-15 „Būvju ugunsdrošība” prasībām, nav nepieciešama;
* Sniega barjeras ierīkošanu atbilstoši Būvju vispārīgo prasību būvnormatīva LBN 200-21 Nr. 94. punkta prasībām;
* Jumta lietus ūdens novadīšanas sistēmas uzstādīšanu atbilstoši projektējamā seguma krāsai un veidam paredzot piltuves ar aizsargrežģi (5 gab).
* Veikt esošo dūmkanālu tīrīšanu un bēniņu telpā dūmvadu krāsošanu gaišā tonī (5 gab);

**Nerekomendēts veikt jumta seguma nomaiņu bez bēniņu pārseguma siltumizolācijas ierīkošanas.**

1. **Pamatnorādījumi drošības tehnikā un ugunsdrošības pasākumos**
   * Visi darbi jāveic saskaņā ar Darba aizsardzības likumu, Ugunsdrošības noteikumiem, LR MK Noteikumiem „Darba aizsardzības prasības, veicot būvdarbus” (MK Noteikumi Nr.92) un citiem spēkā esošiem norādījumiem un instrukcijām drošības tehnikā, darba aizsardzībā, ražošanas sanitārijā.
   * visiem strādniekiem, inženiertehniskajiem darbiniekiem jābūt sertificētiem.
   * pirms darbu uzsākšanas darbu vadītājam ir jāsagatavo drošības tehnikas žurnāls, jāveic drošības tehnikas instruktāža (ar parakstiem).
   * darba aizsardzības organizācijai jābalstās uz spēkā esošajiem standartiem, noteikumiem, normām, instrukcijām, darba plāniem, drošības pasākumiem un priekšrakstu.

Veicot darbus, īpašu uzmanību pievērst sekojošu pasākumu izpildei:

1. būvlaukumu nožogo ar inventāra koka žogu vai ar brīdinājuma lentu,
2. visos būvlaukumos, kur tas ir nepieciešams pēc darba norādījumiem: mašīnās un mehānismos; autotransporta ceļos un citās bīstamās vietās ir nepieciešami labi saredzami, kā arī tumšajā diennakts laikā apgaismoti brīdinājumu un norādījumu uzraksti vai drošības zīmes, plakāti un drošības tehnikas instrukcijas.

Darba vietām, kas ir izvietotas virs zemes vai ar pārsegumu attālumā 1 m un augstāk ir jābūt nožogotām.

Veicot būvdarbus ir jāievēro sekojošu dokumentu prasības:

* LR MK noteikumi Nr.238 „Ugunsdrošības noteikumi” (ar grozījumiem),
* Celtniecības un montāžas darbu ugunsdrošības noteikumi,
* Ugunsdrošības instrukcija veicot darbus ar atklātu uguni.
* Būvlaukumā ir jābūt nepieciešamajiem primārajiem ugunsdzēsības līdzekļiem.
* Pamatbūvdarbu apjomi aprēķināti pēc tehniskā projekta datiem. Segtiem darbiem jāsastāda segto darbu izpildes akts.

1. **Dabas aizsardzības pasākumi**

Dabas aizsardzības pasākumi tiek veikti saskaņā ar „Vides aizsardzības likums”

Aizliegts:

* Izveidot būvlaukumā pagaidu caurbrauktuves, kas iznīcina augsnes kārtu un nav paredzētas būvniecības ģenerālplānā.
* Sadedzināt būvgružus un citus atkritumus, kā arī aprakt tos būvlaukumā.

Jāizpilda:

* Jāaizsargā zaļie stādījumi no bojājumiem, izpildot to atjaunošanu pilnā apjomā.
* Kokus, kas nokļūst mehānismu darbības zonā, norobežo. Izpostītie zālāji tiek atjaunoti vai ierīkoti no jauna.
* Materiāli, kas satur kaitīgas vielas, jāglabā slēgtos, hermētiski noslēgtos traukos.
* Nepieļaut bīstamu un netīru notekūdeņu noplūšanu gruntī.
* Degvielas un eļļas novietnes vietās jāizveido ciets segums, lai nepieļautu šo vielu uzsūkšanos augsnē.
* Nepieļaut bīstamu un neattīrītu notekūdeņu iepludināšanu atklātās ūdenskrātuvēs, kā arī to iesūkšanos gruntī.

1. **Ugunsdrošība**

Projektējamai ēkai noteikta U3 ugunsdrošības pakāpe. Celtniecības organizācijām jānodrošina būvkonstrukciju minimālās ugunsizturības robežas, izmantojot LBN 201-15 „Būvju ugunsdrošība'' prasībām atbilstošus materiālus.

1. **Būvniecībā radīto atkritumu apjoms.**

Būvgruži un citu atkritumu materiāli tiks nodoti utilizācijai saskaņa ar MK noteikumiem Nr. 199 „ Būvniecībā radušos atkritumu un to pārvadājumu uzskaites kārtība”

Sastādīja: A.Pundurs